Bəhruz Vaqifoğlu

**Bəhruz Vaqif oğlu Əhmədli** () — Azərbaycanın teatr və kino aktyoru, teatr rejissoru, Azərbaycanın əməkdar artisti (2016).

## Həyatı
Bəhruz Vaqifoğlu (Əhmədli) 25 oktyabr 1982-ci ildə  Zəngilan rayonunda anadan olub. 1988-1993-cü illərdə Zəngilan rayonu 1 saylı orta məktəbdə, 1993-2000-ci illərdə isə Bakı şəhəri 177 saylı orta məktəbdə orta təhsil almışdır. 2002-2003-cü illərdə hərbi xidmətdə olub. 2004-2008-ci illərdə Azərbaycan Dövlət Mədəniyyət və İncəsənət Universitetinin "Aktyor sənəti" fakültəsində musiqili teatr rejissoru ixtisası üzrə rejissor Faiq Zöhrabovun kursunda ali təhsil almışdır.

## Fəaliyyəti
Fəaliyyətinin ilk illərində Vahid Əliyevin rəhbərlik etdiyi dram dərnəyində aktyorluq sənətində ilk addımlarını atmış, sonra isə Nərimanov rayonu Uşaq Yaradıcılıq Mərkəzində İmran Vahabovun rəhbərlik etdiyi dram dərnəyinin üzvü olmuşdur. 2003–2005-ci illərdə Nəsibə Zeynalova adına "Cənnət" xalq teatrında, 2005—2006-cı illərdə 1 illik müqavilə əsasında Azərbaycan Dövlət Akademik Milli Dram Teatrında aktyor çalışmışdır. 2006-cı ildən Azərbaycan Dövlət Pantomim Teatrında aktyor kimi çalışır. 2009-cu ildən etibarən həmin teatrda paralel olaraq rejissor kimi də fəaliyyət göstərir.

Bəhruz Vaqifoğlu Cəfər Cabbarlı adına "Azərbaycanfilm" kinostudiyasının istehsal etdiyi bir çox filmlərdə çəkilmiş, habelə "Günaydın, mələyim", "Cavad xan", "Vəkil hanı?", "Çölçü", "Dərvişin qeydləri", "Yarımçıq xatirələr" kimi ekran əsərlərində maraqlı rollar yaratmışdır.

Rejissor kimi şəhid Alı Həsənliyə ithaf olunan "Hər şey yaxşı olacaq!" filmini çəkmişdir. 

Gənclərin Ümumrespublika Teatr Festivalında dəfələrlə iştirak etmiş və qalib olmuşdur.

## Festivallar və mükafatlar

### Gənclərin I Ümumrespublika Teatr Festivalı
2011-ci il.
:"O an bizim gözümüzlə" (ssenarist; II yer)
:"Mənim düşmən oyuncağım" (rejissor)

### Gənclərin II Ümumrespublika Teatr Festivalı
2012-ci il.
:"Zibil düşüncə" (rejissor və ssenarist)

### "Affekt" Qısa Filmlər Festivalı
:Ən yaxşı aktyor (I yer)

### Xalq teatrları arası festival
:Ən yaxşı ssenarist (I yer)

29 iyul 2016-cı ildə Azərbaycan kinematoqrafiyasının inkişafında xidmətlərinə görə Azərbaycanın əməkdar artisti fəxri adına layiq görülmüşdür. 1 may 2017-ci ildə, 9 may 2018-ci ildə, 10 may 2019-cu ildə, 10 may 2022-ci ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür.

## Teatr səhnəsindəki rolları

### Azərbaycan Dövlət Akademik Milli Dram Teatrı

### Azərbaycan Dövlət Pantomim Teatrı

### Azərbaycan Teatr Xadimləri İttifaqı

## Filmoqrafiya

### Bədii filmlər
# Günaydın, mələyim! (film, 2008)
# Cavad xan (film, 2009)
# Sonuncu dərviş (film, 2009)
# Vəkil hanı? (film, 2011)
# Çölçü (film, 2012)
# Dərvişin qeydləri (film, 2013)
# Bakı, mən səni sevirəm (film, 2015)
# Yarımçıq xatirələr (film, 2015)
# Əli və Nino (film, 2015)
# Sevgi haqqında (film, 2015) (qısametrajlı bədii film)
# Müqəssir (film, 2016)
# Bir zamanlar Şəkidə (film, 2017) ()  rol: Fuad
# Xülya (film, 2017)
# Titrəmə (film, 2020)
# Bəlkə də... (film, 2025)

### Seriallar
# Həyat varsa... (serial, 2012-2014)
# Aydın (serial, 2013)
# İzi itməyən cinayətlər (serial, 2015) ("Vəsiyyətnamə" bölümü)
# Xosrov və Şirin (serial, 2021)

### Sənədli-bədii filmlər
# İnci taleyi (film, 2012)
# Sirli bənövşə (film, 2013)
# Lend-Liz
# Son iclas (film, 2018)
# Azərbaycan Atabəyləri (film, 2024)

### Kliplər
# Sarı gəlin (ifa: Abbas Bağırov)
# Dünya qəmli nağıl imiş (ifa: Vasif Məhərrəmli)
# Vurulmuşam (ifa: Mələkxanım Əyyubova)
# Lay-lay (ifa: Xumar Qədimova)
# Karuzo (ifa: Şahin İsmayılov)
# Sevəsən məni (ifa: Sevinc)
# Олы Юлнын Тузаны (; ) (ifa: Alsu)
# Я хочу целовать тебя миллиард раз (ifa: Ələsgər Əliyev)

### Reklamlar
# Akkord
# Hunday
# Bakcell
# Final çay
# Zalotoy sad

## İstinadlar

## Mənbə
* "Milli mimçilər". //"Cinema News" jurnalı.- 2008.- iyun.- səh. 42-43.

## Xarici keçidlər
* Azərbaycan Gənclər Teatr Festivalı 2011 - İştirakçıların xatirələri
* Gənclərin Ümumrespublika Teatr Festivalı Komandalar
* Bəhruz Əhmədli. Kinoafişa 
* Elmin Nuri. “Günah bu cür filmləri öz kinoteatrlarına buraxanlardadır”
* Pantomima Teatrı Gürcüstanda keçiriləcək festivalda iştirak edəcək
* "Последний штрих" азербайджанского театра в Грузии 
* MAG. "Mən aktyoram". Bəhruz Vaqifoğlu